[bookmark: _Hlk164166429]Facultatea de Biologie a UB invită studenții să descopere oferta educațională a programelor de masterat

În perioada 19 – 25 aprilie 2024, Facultatea de Biologie a Universității din București, împreună cu Asociația Studenților Biologi (ASB), invită studenții programelor de licență să descopere oferta educațională de masterat, prin participarea la prezentări online.
În cadrul acestui eveniment, studenții vor avea ocazia să participe la prezentările programelor de masterat din oferta educațională a Facultății de Biologie a UB.  
Fie că își doresc o carieră în cercetare, să lucreze într-un laborator clinic sau direct pe teren, în cadrul Facultății de Biologie, fiecare persoană va găsi un program de master potrivit. Așadar, viitorii studenți vor avea șansă să interacționeze cu profesorii, pregătiți să răspundă la orice curiozitate.
Oferta educațională de studii masterale din cadrul Facultății de Biologie cuprinde următoarele programe: Biologie medicală, Neurobiologie, Genetică aplicată și biotehnologii, Managementul integrat al capitalului natural, Master Didactic, Biochimie și biologie moleculară, Biochimie clinică aplicată, Microbiologie aplicată și imunologie, Laborator medical.
Cei interesați sunt rugați să completeze acest formular de participare. 
